### OPIS PREDMETU ZÁKAZKY

Predmetom zákazky je poskytoavanie komplexných, bezpečných a ekonomicky výhodných telekomunikačných služieb vrátane mobilných hlasových telekomunikačných služieb a dátových služieb, pevných hlasových služieb, t.j. zabezpečenie pripojenia (v prípade iného poskytovateľa, aktuálny poskytovateľ Orange Slovensko a.s.) obstarávateľa Centrum vedecko-technických informácií SR (CVTI SR), do verejnej telefónnej siete, prostredníctvom virtuálnej privátnej siete (VPS), t. j. vytvorenie vnútropodnikovej siete pre SIM karty CVTI SR, doplnkové verejné telekomunikačné služby, služby spojené s elektronickou aplikáciou na manažovanie VPS, dodávka mobilných a dátových telekomunikačných zariadení a zabezpečenie ďalších telekomunikačných služieb.

#####  Predmetom poskytnutia služieb je:

* Zabezpečenie mobilných hlasových služieb
* Zabezpečenie mobilných dátových služieb
* Zabezpečenie pevných hlasových služieb
* Pridelenie obchodného zástupcu mobilného operátora pre verejného obstarávateľa
* Iné doplnkové služby

##### Minimálne požiadavky na predmet zákazky:

* **Mobilné hlasové a dátové služby:**
* Zriadenie a prevádzkovanie VPS (Virtuálna Privátna Sieť) - elektronická komunikačná služba umožňujúca poskytovanie homogénneho technického, technologického prostredia a zvýhodnenej cenovej úrovne volaní medzi SIM kartami mobilného operátora registrovanými na verejného obstarávateľa
* Realizácia funkcionality HVPS vo vlastnej sieti uchádzača
* On-line manažovanie VPS verejným obstarávateľom.
* Elektronický nástroj sprístupnený verejnému obstarávateľovi v on-line webovom rozhraní, slúžiaci na kontrolu spotreby jednotlivých SIM kariet, na optimalizáciu telekomunikačných nákladov, ktorý umožňuje zistiť okamžitú spotrebu na konkrétnom telefónnom čísle za aktuálne fakturačné obdobie a zároveň aj prehľad faktúr a podrobný rozpis za posledných 12 mesiacov
* Bezplatné neobmedzené vzájomné volania medzi užívateľmi SIM kariet v rámci subjektu verejného obstarávateľa
* Zabezpečenie bezplatnej zákazníckej linky
* Prenesenie už existujúcej ucelenej číselnej rady a poskytnúť vytvorenie a zaradenie ďalších „nových“ čísel do tejto rady.
* Rovnaké ceny volaní v silnej a v slabej prevádzke
* Poskytnutie elektronického podrobného rozpisu hovorov a správ za fakturačné obdobie na jednotlivé telefónne čísla pre verejného obstarávateľa
* Poskytnutie mobilných dátových technológií pre pripojenie na internet prostredníctvom mobilných zariadení
* Pridelenie obchodného zástupu pre riešenie individuálnych potrieb verejného obstarávateľa a zamestnanca na fakturačnom oddelení mobilného operátora pre verejného obstarávateľa
* Elektronický nástroj sprístupnený verejnému obstarávateľovi v on-line webovom rozhraní, slúžiaci na kontrolu spotreby a administráciu jednotlivých SIM kariet, na optimalizáciu telekomunikačných nákladov, ktorý umožňuje zistiť okamžitú spotrebu na konkrétnom telefónnom čísle za aktuálne fakturačné obdobie a zároveň aj prehľad faktúr a podrobný rozpis za posledných 12 mesiacov
* Zabezpečenie pokrytia územia Slovenskej republiky signálom mobilných hlasových služieb a signálom mobilných dátových služieb. Verejný obstarávateľ požaduje minimálne 90% pokrytie populácie SR technológiou GSM/GPRS/EDGE, minimálne 80% pokrytia populácie SR technológiou 3 G a minimálne 80% pokrytia populáciou SR technológiou LTE. Uchádzač predloží vo svojej ponuke mapu pokrytia územia SR signálom mobilných hlasových služieb a mobilných a dátových služieb ( na mape uvedie pokrytie GPRS/EDGE, 3 G, LTE mobilných technológií hlasových a dátových služieb),
* Elektronická súhrnná fakturácia pre všetky telefónne čísla a služby poskytnuté verejnému obstarávateľovi podľa jeho jednotlivých pracovísk, ktoré sú poskytované pre interné účely. Súhrnná faktúra bude tiež obsahovať jednotlivé položky podľa používaných SIM kariet a dátových zariadení.
* **Pevné hlasové služby s telefónnou ústredňou Obstarávateľa (CVTI SR)**
* Predmetom technického riešenia je pripojenie 2 pobočkových telefónnych ústrední (PBX) do verejnej telefónnej siete (VTS) v dvoch lokalitách:
* Lokalita 1:Lamačská cesta 7315 / 8A, 840 05 Bratislava
* Lokalita 2: Staré grunty 52, 842 44 Bratislava
* Obstarávateľ požaduje na každej lokalite pripojenie PBX prostredníctvom 1x ISDN PRI s prenosovou kapacitou 30 digitálnych hlasových kanálov súčasne, ktorým je možné zabezpečiť prepojiteľnosť 30 súčasných hovorov.
* Uchádzač je povinný pre lokalitu Lamačská cesta 7315 / 8A, 840 05 Bratislava a lokalitu Staré grunty 52, 842 44 Bratislava, zabezpečiť pripojenie PBX prostredníctvom mikrovlnnej technológie (MW) alebo technológie optického vlákna (FO).
* Pevné hlasové služby s prepojením do siete uchádzača (operátora), kde vo virtuálnej privátnej sieti (VPS) budú zaradené všetky klapky pobočkovej telefónnej ústredne (PBX) ako súčasť pevnej telefónnej siete obstarávateľa, pričom telefónne čísla a číselné množiny musia zostať zachované v plnom rozsahu.
* Vytvorenie homogénnej užívateľskej skupiny v rámci hlasovej biznis služby uchádzača (operátora) VPS začlenením všetkých mobilných ako aj pevných úžívateľov obstarávateľa – účastníkov VPS. Pritom musí byť zachovaná väzba pevného telefónneho čísla (klapkového telefónu) a mobilného telefónneho čísla, prostredníctvom tzv. skrátených volaní v rámci VPS, t.j. volania v rámci VPS budú uskutočnené iba voľbou príslušnej 3 miestnej klapky.
* Uchádzač sa zaväzuje preniesť všetky používané telefónne čísla od súčasného poskytovateľa a znášať náklady na prenos čísel v plnej miere.
* Zabezpečenie zákazníckej linky (hotline) pre nahlasovanie porúch a riešenie poruchových stavov HVPS služby vrátane pripojenia a to 24 hodín denne, 7 dní v týždni a 365/366 dní v roku.

**Súčasťou VPS paušálov sú nasledovné služby (zahrnuté v cene VPS paušálov)**

- zriadenie VPS

- zabezpečenie prenosu všetkých mobilných a pevných čísel do siete mobilného operátora - úspešného uchádzača.

- zabezpečenie bezplatného hovorného na VIP linku mobilného operátora

- zachovanie číselného radu

- 3miestny klapkový systém (číslovací plán)

- služba CLIP,

- služba CLIR,

- poskytnutie PIN kódu a PUK kódu k SIM kartám verejného obstarávateľa,

- súhrnná elektronická faktúra vo formáte pdf za jednotlivé SIM karty

- poskytovanie elektronického podrobného rozpisu hovorov a správ za fakturačné obdobie

- online manažovanie VPS verejným obstarávateľom, web aplikácia na priame nastavovanie telefonovania užívateľov do jednotlivých smerov, vytváranie whitelistov, blacklistov, kalendárov a definovanie obmedzení pre konkrétnych užívateľov

- aktivácia novej SIM karty,

- výmena SIM karty,

- zmena telefónneho čísla,

- zmena paušálov,

- služba odkazová schránka,

- blokovanie odchádzajúcich hovorov,

- konferenčný hovor,

- utajenie mobilného čísla,

- opis faktúry,

- ponechanie existujúcich čísel,

- zriadenie roamingu,

- aktivácia a zasielanie faktúr v listinnej aj elektronickej podobe,

- infolinka na technické poradenstvo pre verejného obstarávateľa,

- blokovanie volaní na audiotextové a skrátené čísla na požiadanie,

- blokovanie platieb prostredníctvom SMS na požiadanie (napr. parkovné, cestovné lístky na MHD),

- aktivácia roamingu.

**Pravidelné platby mesačné:**

**Mobilné hlasové a dátové služby:**

* + Poplatok za službu neobmedzených volaní v rámci subjektu verejného obstarávateľa ( **VPS paušál 1** - s poplatkom za SIM kartu zaradenú do VPS)
	+ Poplatok za službu neobmedzených volaní do všetkých pevných a mobilných telefónnych sietí v rámci SR a neobmedzených prichádzajúcich a odchádzajúcich roamingových volaní v EÚ (**VPS** **paušál 2** - s poplatkom za SIM kartu zaradenú do VPS)
	+ Poplatok za službu neobmedzených volaní do všetkých pevných a mobilných telefónnych sietí v rámci SR a neobmedzených prichádzajúcich a odchádzajúcich roamingových volaní v EÚ, neobmedzených SMS a MMS do všetkých sietí v SR a v roamingu v EÚ, internet v mobile min. 10 000 MB (**VPS** **paušál 3** - s poplatkom za SIM kartu zaradenú do VPS)
	+ Poplatok za 2000 MB dát pre hlasovú SIM kartu s prístupom na internet v rámci SR a krajín EÚ s možnosťou dodatočného navýšenia. Po prečerpaní voľného objemu dát sa zníži prenosová rýchlosť, bez ďalšieho spoplatňovania prenesených dát
	+ Poplatok za 5000 MB dát pre dátovú SIM kartu s prístupom na internet v rámci SR a krajín EÚ s možnosťou dodatočného navýšenia. Po prečerpaní voľného objemu dát sa zníži prenosová rýchlosť, bez ďalšieho spoplatňovania prenesených dát.
	+ Poplatok za 10000 MB dát pre dátovú SIM kartu s prístupom na internet v rámci SR a krajín EÚ s možnosťou dodatočného navýšenia. Po prečerpaní voľného objemu dát sa zníži prenosová rýchlosť, bez ďalšieho spoplatňovania prenesených dát
	+ Poplatok za 30000 MB dát pre dátovú SIM kartu s prístupom na internet v rámci SR a krajín EÚ s možnosťou dodatočného navýšenia. Po prečerpaní voľného objemu dát sa zníži prenosová rýchlosť, bez ďalšieho spoplatňovania prenesených dát

##### Hovorné pre mobilné a pevné hlasové služby a SMS:

* + Hlasové volania v rámci VPS (zahrnuté v cene paušálov 1,2,3)
	+ Hlasové volania do mobilnej siete Orange (cena/minúta)
	+ Hlasové volania do mobilnej siete Telekom (cena/minúta)
	+ Hlasové volania do mobilnej siete O2 (cena/minúta)
	+ Hlasové volania do mobilnej siete 4ka (ostatní operátori) v SR (cena/minúta)
	+ Hlasové volania do pevných sietí v SR (cena/minúta)
	+ Odchádzajúce hlasové volania v roamingu v rámci EÚ (cena/minúta)
	+ Medzinárodné hlasové volania zo SR do pevných a mobilných sietí zahraničných operátorov v členských štátoch EÚ (cena/minúta)
	+ Hlasové volania z PBX v rámci VPS (zahrnuté v cene za pripojenie PBX)
	+ Hlasové volania z PBX do mobilnej siete Orange (cena/minúta)
	+ Hlasové volania z PBX do mobilnej siete Telekom (cena/minúta)
	+ Hlasové volania z PBX do mobilnej siete O2 (cena/minúta)
	+ Hlasové volania z PBX do mobilnej siete 4ka (ostatní operátori) v SR (cena/minúta)
	+ Hlasové volania z PBX do pevných sietí v SR (cena/minúta)
	+ Odchádzajúce hlasové volania v roamingu v rámci EÚ (cena/minúta)
	+ Medzinárodné hlasové volania zo SR do pevných a mobilných sietí zahraničných operátorov v členských štátoch EÚ (cena/minúta)
	+ SMS do mobilnej a pevnej siete uchádzača (cena/ks)
	+ SMS do mobilnej a pevnej siete ostatných operátorov v SR (cena/ks)
	+ Medzinárodné SMS zo SR do sietí zahraničných operátorov v členských štátoch EÚ (cena/ks)
	+ Poplatok za pripojenie PBX obstarávateľa prostredníctvom 1x ISDN PRI pre dve lokality.

 - Lokalita 1:Lamačská cesta 7315 / 8A, 840 05 Bratislava

 - Lokalita 2: Staré grunty 52, 842 44 Bratislava

Poplatok pozostáva z cien za všetky služby týkajúce sa pripojenia do VTS. PBX musí byť pripojená použitím mikrovlnnej technológie alebo technológie optického vlákna.